આપણા માનનીય રાષ્ટ્રપતિશ્રીએ પણ શિક્ષણનું શું મહત્વ છે તેના વિશે ખૂબજ સૂચક ટકોર કરી છે. છતાં પણ આ દેશમાં મુસ્લિમ બાળકોને સમાન તક મળી હોવાં છતાં ઉચ્ચ શિક્ષણમાં ખૂબ જ પાછળ રહી ગયાં છે. તેનું મહત્વનું કારણ તેઓ શિક્ષણનું મહત્વ સમજતાં નથી. પરિણામે પેઢીઓ સુંધી તેમની અને તેમના બાળકોની ઉપેક્ષા થાય છે. અને તેઓ ગરીબીમાં સબડયા કરે છે. શિક્ષણથી સંકુચિતતા, ઈર્ષા, ધિક્કાર, દુશ્મનાવટ દૂર થાય છે. માનવીનું એક ઉમદા આત્માનાં રૂપાંતર થાય છે. વિશ્વબંધુત્વની ભાવના કેળવાય છે.